Hasan Celal Güzel - Wîkîpediya

# Hasan Celal Güzel

### Ji Wîkîpediya

Hasan Celal Güzel (*1945 Dîlok) yek ji siyasetmedar, bûrokrat, rojnamevan, karsaz û nivîskarên Tirkiyê ye.

Dibistana seretayî, miyandî (navendî) û amadeyî li Meletîyê bidawîdike. Di zankoya Ankara, fakûlteya zanînên polîtîk, beşa aborî û bûtçeyê de dixwîne. Di DPTê (saziya plansaziya dewletê) de dixebite û ji aliyê artêşê ve ji bo derkirina kêmasiyan û perwerdeya bilind bo DYAyê tê şandin. Di Kara Harp Okulu (Dibistana şerê bejayiyê) ya artêşê de demekê dirêj dixebite. Rola wî ya di vê dibistanê de pirr baş nayê zanîn. Herwekî Güzel de dema cûntaya leşkerî ya 1980'ê de ji bo artêşê şêwirmendiyê û di sala 1983'î de jî ji bo serokwezîr şêwirmendiya aboriyê dike. Sala 1986'î de di nava refên partiya ANAPê de wekî parlamenterê Dîlokê tê hilbijartin.

Di 23'ê sermawezê 1992'î de bi navê Yeniden Doğuş Partisi (YDP) partiyekê dadimezirîne. Piştî mirina Turgut Özal û polîtîka guhertina ANAPê bêhtir bi karsaziyê û karên weşanêre bilîdibe.

Xwedî nêrînên rastgîriya navendiyê ne û lîberalîzmê di nava çarçaviya îdeolojiya fermî ya dewleta Tirk û di bin kontrola artêşê de diparêze. Güzel herwekîyek ji hezkiriyê mîrata Osmanî ye.

Hasan Celal Güzel niha di rojnameya tirk ya Radikalê de nivîsaran dinivîse.

Ji "http://ku.wikipedia.org../../../h/a/s/Hasan_Celal_G%C3%BCzel_70a1.html" hatiye standin.

Kategorîyan: Siyasetmedarê tirk | Karsaz | Nivîskar | Rojnameger | Tirkiye

##### Views

- Gotar
- Guftûgo
- Revîzyona niha

##### Lêbigere